|  |
| --- |
| Osa artikkelisarjaa |
| Kristillinen mystiikka |
|  |
| Teologia • Filosofia
* Apofaattinen teologia
* Asketismi
* Devotio Moderna
* Imitatio Christi
* Katafaattinen teologia
* Mystiikka
* Uusplatonismi ja gnostilaisuus
 |
| Käytäntöjä
Luostarilaitos, sääntökunnat ja mystiset liikkeet
* Luostari
* Begiinit
* Vapaan hengen veljeskunta
* Ruusuristiläisyys
* Jumalan ystävät
* Kveekarit

Mietiskely
* Rukoilu
* *Lectio Divina*
* *Jeesuksen rukous*
* Kenoosi
* Hesykasmi

Askeesi
* Itsekidutus
	+ Aistideprivaatio
		- Unideprivaatio
	+ Flagellaatio
	+ Jouhipaita
	+ Paasto
* Selibaatti

Tavoitteita
* Armolahja
* Ekstaasi
* Unio mystica
* Uskonnollinen kokemus
 |
| Ihmisiä(aikakauden tai vuosisadan mukaan)
Antiikki
* Varhaiskristillisyys Afrikassa
* Styliitat
* Gregorios Nyssalainen
* Pseudo-Dionysius Areopagita
* Augustinus

Aavikkoisät
* Paavali Erakko
* Antonius Suuri
* Abba Poemen Suuri
* Makarios Suuri
* Mooses Etiopialainen
* Synkletike Aleksandrialainen
* Athanasios Suuri
* Johannes Khrysostomos
* Hilarion Suuri
* Johannes Cassian Roomalainen

Sydänkeskiaika
* Bernhard Clairvauxlainen
* Guigo II
* Hildegard Bingeniläinen
* Simeon Uusteologi

Myöhäiskeskiaika
* Dominicus
* Franciscus Assisilainen
* Antonius Padovalainen
* Bonaventura
* Jacopone da Todi
* Folignon Pyhä Angela

Englantilaisia mystikkoja
* Richard Rolle
* Walter Hilton
* Juliana Norwichlainen
* Margery Kempe

Alankomaalaisia mystikkoja
* Hadewijch
* Beatrix Nasaretilainen
* Pyhä Lutgardis
* Johannes Ruysbroekilainen

Saksalaisia mystikkoja
* Mestari Eckhart
* Johannes Tauler
* Henry Suso

Naismystikkoja
* Beatrix Nasaretilainen
* Pyhä Birgitta
* Katariina Sienalainen
* Mechthild von Magdeburg
* Marguerite Porete
* Hadewijch
* Juliana Norwichlainen
* Margery Kempe
* Hildegard Bingeniläinen
* Jeanne d’Arc

Renessanssi ja uusi aika
* Ignatius Loyola
* Avilan Teresa
* Ávilan Johannes
* Marguerite-Marie Alacoque
* Pierre de Bérulle
* Jean-Jacques Olier
* Louis de Montfort
* Charles de Condren
* Jean Eudes
* Jean de Saint-Samson
* Emanuel Swedenborg
* María de Ágreda
* Anne Catherine Emmerich
* Veronica Giuliani
* Francis de Sales
* Dina Bélanger
* Catherine Labouré
* Mélanie Calvat
* Maximin Giraud
* Bernadette Soubirous
* Conchita de Armida
* Luisa Piccarreta
* Marie Françoise-Thérèse Martin
* Gemma Galgani

Moderneja mystikkoja
* Padre Pio
* Therese Neumann
* Marthe Robin
* Adrienne von Speyr
* Alexandrina Balazarilainen
* Faustina Kowalska
* Berthe Petit
* Lúcia de Jesus Rosa dos Santos
* Thomas Merton
* Charles de Foucauld
 |
| * n
* k
* m
 |

**Autuas Anna Katharina Emmerich** (myös **Emmerick**; 8. syyskuuta 1774 Coesfeld, Westfalen, Pyhä saksalais-roomalainen keisarikunta – 9. helmikuuta 1824, Dülmen, Westfalen, Saksan liitto) oli Saksassa syntynyt augustinolainen nunna, mystikko, ekstaatikko ja stigmaatikko. Naista kunnioitetaan katolisessa kirkossa. Kirkko julisti hänet kunnianarvoiseksi vuonna 2001, paavi Johannes Paavali II julisti hänet autuaaksi 3. lokakuuta 2004 Pietarinkirkossa, Vatikaanivaltiossa, ja hänen juhlapäiväänsä vietetään 9. helmikuuta. Autuaan Emmerichin väitetään nähneen koko Jeesuksen Kristuksen elämän. Hänet tunnetaan muun muassa teoksista *The Dolorous Passion of Our Lord Jesus Christ*, *The Life of the Blessed Virgin Mary* ja *The Life of Our Lord*.

Elämä
-----

Emmerich syntyi köyhien mutta hurskaitten talonpoikaisvanhempien perheeseen. Hän toimi esimerkiksi ompelijattarena ja tunsi vetoa rukouselämään jo varhaisessa iässä. Emmerich halusi nunnaluostariin, mutta hänet torjuttiin toistuvasti johtuen tämän kyvyttömyydestä toimittaa myötäjäisiä. Lopulta vuonna 1802, kun hän oli 28-vuotias, hän astui augustiinolaisten konventtiin Agnetenbergissä Dülmenissä. Täällä hän tyytyi alhaiseen arvostukseen ekstaaseistaan huolimatta ja toimitti velvollisuutensa uskollisesti, vaikka olikin heikkokuntoinen. Luostarin tullessa suljetuksi vuonna 1812 Jérôme Bonaparten toimesta hän joutui hakemaan turvaa erään vanhan lesken talosta ja joutui seuraavana vuotena kokonaan vuoteenomaksi. Tänä aikana hänen kerrotaan vastaanottaneen stigmatan, minkä hän yritti epäonnistuneesti salata. Vuonna 1818 Jumalan kerrotaan vastanneen hänen rukoukseensa päästä eroon stigmatasta ja haavat hänen käsissään ja jaloissaan sulkeutuivat, vaikka muut niistä jäivät. Näihin aikoihin runoilija Clemens Brentano vieraili Emmerichin luona ja alkoi tallentaa hänen näkyjään. Vuonna 1833 Brentano julkaisi teoksen *Das bittere Leiden unsers Herrn Jesu Christi*. Myöhemmin julkaistiin myös kirjat *Das Leben der hl. Jungfrau Maria* ja kolmiosainen *Das Leben unseres Herrn und Heilandes Jesu Christi*. Emmerich kuoli 9. helmikuuta 1824 Dülmenissä.

Beatifikaatioprosessi
---------------------

Vuonna 1892 Münsterin piispa avasi Emmerichin autuaaksijulistamisprosessin reilusti tämän kuoleman jälkeen. 15. toukokuuta 1899 mennessä 131 henkilöä oli antanut todistuksensa 70 sessiossa. Vuonna 1928 Rooma kuitenkin keskeytti Emmerichin autuaaksijulistamisprosessin, koska epäili tämän näkyjen tallentajan Klemens Brentanon sepittäneen Emmerichin nimiin kirjattua materiaalia. 31. tammikuuta 1973 saksalainen piispa Heinrich Tenhumberg anoi Emmerichin autaaksijulistamisen jatkamista ja 18. toukokuuta samana vuonna paavi Paavali VI suostui pyyntöön. 15. helmikuuta 1975 Emmerichin jäänteet vietiin dülmeniläiseen kirkkoon Holy Cross Church ja maaliskuussa 1979 saksalaiset piispat pyysivät paavi Johannes Paavali II:lta erityistä huomiota Emmerichin tapaukseen. Vuoden 1981 toukokuussa kirkko julkaisi toteamuksen, että "Jumalan palvelija A. K. Emmerichin tapaus avataan". 2. heinäkuuta 2003 Rooman kuuria julkaisi dekreetin ihmeestä ja paavi Johannes Paavali II julisti Emmerichin autuaaksi 3. lokakuuta 2004.

Neitsyt Marian talo
-------------------

*Pääartikkeli: Neitsyt Marian talo*
Niin kutsuttu Neitsyt Marian talo, nykyisin kappeli, Turkissa.
Sen enempää Emmerich kuin Brentanokaan ei ollut koskaan käynyt antiikin Efesoksen alueella, eikä kaupungin raunioitakaan ollut vielä kaivettu esiin tuohon aikaan. Kuitenkin kirjassa *Das Leben der hl. Jungfrau Maria* kuvaillaan rakennusta, jossa Neitsyt Maria olisi asunut viimeiset vuotensa maan päällä. Erään vanhan kristillisen perimätiedon mukaan hän olisi tuolloin asunut Efesoksessa.

Vuonna 1881 ranskalainen pappi, apotti Julien Gouyet käytti Emmerichin kirjaa apunaan löytääkseen talon Efesoksesta ja löysikin kaupungin ulkopuolelta rakennuksen, joka vastasi kirjassa annettua kuvausta yllättävän tarkoin. Se tunnetaan nykyisin Neitsyt Marian talona. Gouyeta ei aluksi otettu vakavasti, mutta Marie de Mandat-Grancey hyväksyi hänen väitteensä ja pysyi kannassaan, kunnes kaksi muutakin pappia kävi paikalla ja vahvisti löydön.

Pyhä istuin ei ole ottanut virallista kantaa siihen, onko kyseessä todella Neitsyt Marian viimeinen koti, mutta vuonna 1896 paavi Leo XIII kävi paikalla ja vuonna 1961 Pius XII julisti sen alustavasti pyhäksi paikaksi. Johannes XIII vahvisti julistuksen pysyväksi. Myöhemmin siellä ovat käyneet myös paavit Paavali VI vuonna 1967, Johannes Paavali II vuonna 1979 ja Benedictus XVI, ja he kunnioittivat rakennusta pyhäinjäännöksenä.

Lähteet
-------

1. 1 2 3 4 5 6 7 8 9 10 11  Ven. Anne Catherine Emmerich *Catholic Encyclopedia*. New Advent. Viitattu 26.4.2017. (englanniksi)
2. 1 2 3 4 5  Donovan, Colin B.: The Passion of The Christ and Anne Catherine Emmerich and Mary of Agreda. Eternal Word Television Network, Inc..  Arkistoitu 27.4.2017. Viitattu 26.4.2017. (englanniksi)
3. 1 2  Bl. Anne Catherine Emmerick *Catholic Online*. Viitattu 26.4.2017. (englanniksi)
4. ↑  Paul Thigpen: His Blood Be on Us and On Our Children! *Star of the Sea*.  Arkistoitu 27.4.2017. Viitattu 26.4.2017. (englanniksi)
5. ↑  Most, William G.: Private Revelations and Discernment of Spirits Eternal Word Television Network, Inc..  Arkistoitu 27.4.2017. Viitattu 26.4.2017. (englanniksi)
6. 1 2  Anne Catherine Emmerich Collection (3 vols.) Logos Bible Software. Viitattu 26.4.2017. (englanniksi)
7. 1 2 3 4  Samuel Sinner: Some Further Perspectives on Anne Catherine Emmerich *CatholicCulture.org*. Viitattu 27.4.2017. (englanniksi)
8. ↑  Carroll, Donald: *Mary's House By Donald Carroll*. Veritas, 2000. ISBN 9-9538188-0-2. (englanniksi)
9. ↑  Shoemaker, Stephen J.: *The Ancient Traditions of the Virgin Mary's Dormition and Assumption*, s. 76. Oxford: Oxford University Press, 2006. ISBN 0-19-921074-8. (englanniksi)
10. ↑  Powell, Robert A.: *Chronicle of the Living Christ: The Life and Ministry of Jesus Christ*, s. 12. Anthroposophic Press Inc, 1996. ISBN 0-88010-407-4. (englanniksi)
11. ↑  Where Mary is Believed to Have Lived – Structure Near Ephesus Was Ancient Pilgrimage Site *Zenit – The World Seen From Rome*.  29.11.2006.  Arkistoitu 5.10.2007. Viitattu 15.8.2020. (englanniksi)

Aiheesta muualla
----------------

* Kuvia tai muita tiedostoja aiheesta **Anna Katharina Emmerich** Wikimedia Commonsissa

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Norja
* Espanja
* Ranska
* BnF data
* Katalonia
* Saksa
* Italia
* Israel
* Yhdysvallat
* Ruotsi
* Latvia
* Tšekki
* Australia
* Kreikka
* Korea
	+ 2
* Kroatia
* Alankomaat
* Puola
* Portugali
* Vatikaani

 |
|  |
| Tieteilijät | 
* CiNii

 |
|  |
| Henkilöt | 
* Deutsche Biographie
* Trove

 |
|  |
| Muut | 
* RISM
* IdRef

 |

 |